ກອງທັບ ມຽນມາ​ ຖືກກ່າວຫາ ກໍ່ຄວາມ​ຮຸນ​ແຮງ​ ທາງ​ເພດ ຕໍ່ຊົນກຸ່ມນ້ອຍ
ລາຍ​ງານຍັງ​ໄດ້​ລະບຸ​ວ່າ ການ​ກະທໍາ​ທັງຫຼາຍເຫຼົ່ານີ້ ​ໄດ້​ເກີດ​ຂຶ້ນ​ຢູ່ໃນ​ຂົງ​ເຂດ ບ່ອນ​ທີ່​ຊົນ​ຊາດຊົນເຜົ່າກຸ່ມ​​ນ້ອຍ​ ຂອງ​ມຽນມາ ພວມ​ສູ້​ລົບ​ກັບ​ພວກ​ທະຫານ​ລັດຖະບານ​.
ເຈົ້າໜ້າທີ່ອະວຸໂສຄົນນຶ່ງຂອງກຸ່ມປົກປ້ອງສິດທິແມ່ຍິງໃນມຽນ ມາກ່າວວ່າ ກອງທັບມຽນມາ ໄດ້ກໍ່ຄວາມຮຸນແຮງທາງເພດໃນ ຂົງເຂດ ຊົນຊາດຊົນເຜົ່າກຸ່ມນ້ອຍຂອງປະເທດ ທີ່ມີບັນຫາຂັດ ແຍ້ງນັ້ນ ໃນການໃຫ້ສໍາພາດ ກັບ VOA ໃນວັນພຸດວານນີ້ ທ່ານນາງ Julia Marip ຈາກກຸ່ມສັນນິບາດແມ່ຍິງໃນມຽນມາ ໄດ້ກ່າວ ວ່າ ການກໍ່ຄວາມຮຸນແຮງເຫຼົ່ານີ້ຍັງເກີດຂຶ້ນຢູ່ ເຖິງແມ່ນວ່າ ປະເທດດັ່ງກ່າວ ໄດ້ຫັນປ່ຽນໄປສູ່ການປົກຄອງ ຂອງລັດຖະ ບານພົນລະເຮືອນແລະມີການປະຕິຮູບໄປສູ່ປະຊາທິປະໄຕ ເມື່ອໄວໆມານີ້ ແລ້ວກໍຕາມ ທ່ານນາງ Marip ໄດ້ໃຫ້ຄວາມເຫັນດັ່ງກ່າວ ນຶ່ງມື້ຫຼັງຈາກສັນນິບາດແມ່ຍິງໃນມຽນມາ ໄດ້ອອກລາຍງານ ທີ່ຈົດບັນທຶກຫຼາຍກວ່າ 100 ກໍລະນີກ່ຽວກັບຄວາມຮຸນແຮງທາງ ເພດທີ່ໄດ້ ກໍ່ຂຶ້ນໂດຍພວກທະຫານມຽນມາ ນັບຕັ້ງແຕ່ປີ 2010 ເປັນຕົ້ນມາໂຮມທັງ 47 ກໍລະນີຂອງ ການຂົ່ມຂືນສໍາເລົາໝູ່ ຕໍ່ຜູ້ເຄາະຮ້າຍ ທີ່ມີອາຍຸນ້ອຍ ພຽງ 8 ປີກໍມີ ລາຍງານຍັງໄດ້ລະບຸວ່າ ການກະທໍາທັງຫຼາຍເຫຼົ່ານີ້ ໄດ້ເກີດຂຶ້ນຢູ່ໃນຂົງເຂດ ບ່ອນທີ່ ຊົນຊາດຊົນເຜົ່າກຸ່ມນ້ອຍຂອງມຽນມາ ພວມສູ້ລົບກັບພວກທະຫານມຽນມາ ລັດຖະບານມຽນມາໄດ້ປະຕິເສດຕໍ່ລາຍງານທີ່ວ່າ ຕົນໃຊ້ການຂົ່ມຂືນສໍາເລົາເປັນ ເຄື່ອງມືໃນການເຮັດສົງຄາມ ແຕ່ທ່ານນາງ Marip ກ່າວວ່າ ພວກແມ່ຍິງແລະເດັກຍິງ ໄດ້ຕົກເປັນ ເປົ້າ ໃນການກໍ່ຄວາມຮຸນແຮງທາງເພດ ໂດຍບໍ່ໄດ້ຖືກລົງໂທດ